Document ID: /roh_data/filtered/fineweb-2-filterrobots_roh.jsonl.gz/12333

En la vischnanca da Paradise en il nord da la California han las autoritads chattà ulteriuras 6 persunas mortas. Quai vul dir che 48 persunas èn mortas sulet en questa vischnanca, scrivan las autoritads.
Er en il sid da la California, a Malibu, èn vegnidas chattadas duas baras en las ruinas. Dunsainas da persunas èn anc sparidas.
Incendis furieschan vinavant
Dapi la gievgia passada hajan ils incendis gia destruì tschients da kilometers quadrats da guaud, millis da chasas – ed els furieschan vinavant. Tschientmillis da persunas han stuì fugir.
Il president american Donald Trump ha empermess sustegn finanzial. Anc la fin d’emna aveva Trump procurà per agitaziun cun renfatschar a las autoritads da la California dad avair fatg sbagls en la gestiun dals guauds.
RR novitads 06:00